आप भी सोच रहे होंगे कि क्या नैतिक-अक्षरा यानी हिना और करन जैसे कार्तिक-नायरा भी शो को अलविदा कहने वाले हैं और उनकी जगह कोई और लेने वाला है। ज़्यादा सोचने की ज़रूरत नहीं क्योंकि ऐसा कुछ नहीं होने वाला। दरअसल शो में कार्तिक-नायरा यानी शिवांगी और मोहसिन बहुत जल्द हेमा मालिनी और धर्मेंद्र के रूप में नज़र आने वाले हैं। दोनों ही 'शोले' फिल्म का एक बहुत जाना माना सीन फिल्माने वाले हैं, जहां नायरा यानी शिवांगी बनेगी बसंती वहीं मोहसिन यानी कार्तिक बनेंगे धर्मेंद्र और यह पूरा सीन होगा दोनों के कॉलेज के फ्रेसरज़ पार्टी में। अब ये देखना मज़ेदार होगा कि ये आज के बसंती और वीरू लोगों को कितने पसंद आते हैं।